open-index/open-wikipedia-markdown huggingface dataset:
எண்ட் சப்ரி

**எண்ட் சப்ரி** (*Hend Sabry*; பிறப்பு 1979) ஓர் தூனிசிய-எகிப்திய நடிகையும் மற்றும் தயாரிப்பாளரும் ஆவார். இவர் பெரும்பாலும் எகிப்தியத் திரைப்படங்களில் தீவிரமாக செயல்படுவதாக அறியப்படுகிறார்.

## இளமை வாழ்க்கை
எண்ட் சப்ரி 1979 ஆம் ஆண்டில் துனிசியாவின் கெப்லியில் பிறந்தார்.

இளங்கலை சட்டம் பயின்ற பின்னர், 2004 ஆம் ஆண்டில் அறிவுசார் சொத்து மற்றும் பதிப்புரிமைச் சட்டத்தில் முதுகலைப் பட்டம் பெற்றார்.

## தொழில் வாழ்க்கை

1994 ஆம் ஆண்டில் தனது 14 வயதில் *தி சைலன்ஸ் ஆஃப் தி பேலஸ்* என்ற திரைப்படம் மூலம் துனிசியத் திரைப்படத் துறையில் சப்ரி அறிமுகமானார். ஒரு இளவரசனின் அரண்மனையில் இரண்டு தலைமுறை பெண்களின் வாழ்க்கையின் மூலம் அரபு உலகில் பாலினம், வர்க்கம் மற்றும் பாலியல் பிரச்சினைகளை இந்தப் படம் ஆராய்கிறது. இத்திரைப்படம் கான் திரைப்பட விழாவில் சிறந்தத் திரைப்படத்திற்கான *கேமரா டி 'ஓர்* உட்பட பல விருதுகளை வென்றது. மேலும், அந்த ஆண்டு கார்தேஜ் திரைப்பட விழாவில் சிறந்த நடிகைக்கான விருதை சப்ரி பெற்றார். அரபு திரையுலகில் ஒரு உன்னதமான திரைப்படமாகக் கருதப்படும் இந்த படம், 2021 ஆம் ஆண்டில் அரபு திரைப்பட வரலாற்றில் 100 சிறந்த பெண்கள் திரைப்படங்களின் பட்டியலில் முதலாவது இடத்தையும், துபாய் சர்வதேச திரைப்பட விழாவில் துபாயின் 100 மிக முக்கியமான அரபு படங்களின் பட்டியலில் 5 வது இடத்தையும் பிடித்தது.

2013 ஆம் ஆண்டில், வணிக இதழான *அரேபிய பிசினஸ்* இவரை "100 மிகவும் சக்திவாய்ந்த அரபு பெண்கள்" பட்டியலில் சேர்த்தது. 2014 ஆம் ஆண்டில் இவர் காணொளி மற்றும் எண்ணிம முறையிலான உள்ளடக்க தயாரிப்புக்கான எகிப்தின் மிகப்பெரிய தளங்களில் ஒன்றான தாயாராவின் கூட்டாளியாக ஆனார். 2015 ஆம் ஆண்டில் இவர் கெய்ரோவை தளமாகக் கொண்ட சலாம் தயாரிப்பு நிறுவனத்தை நிறுவினார்.

2019 ஆம் ஆண்டில் வெனிசு திரைப்பட விழாவின் *ஸ்டார்லைட் சினிமா* விருதைப் பெற்ற முதல் அரபு பெண் என்ற பெருமையை சப்ரி பெற்றார்.

எப்போதும் தன்னைப் பிரதிநிதித்துவப்படுத்திய சப்ரி, 2023 ஆம் ஆண்டில் அமெரிக்க திறமை மற்றும் விளையாட்டு நிறுவனமாமான சிஏஏவுடன் கையெழுத்திட்டார். மேலும் நடிப்பிற்கான வேடங்களை அடையாளம் காண்பதோடு மட்டுமல்லாமல், தனது தயாரிப்பு நிறுவனத்திற்காக பெண்களை மையமாகக் கொண்ட திட்டங்களைக் கண்டறிய ஆர்வமாக இருப்பதாக விளக்கினார். அரபு திரைப்படத் துறையில் பெண்கள் மீதான பாகுபாடு குறித்து சப்ரி அடிக்கடி விமர்சித்துள்ளார்..

## தொண்டு பணிகள்
2010 ஆம் ஆண்டில்  ஐக்கிய நாடுகள் அவையின் உலக உணவுத் திட்டத்தின் பசிக்கு எதிரான நல்லெண்ண தூதராக நியமிக்கப்பட்டார். நவம்பர் 2023 இல் காசாக்கரை பகுதியில் இஸ்ரேலிய முற்றுகையின் போது அவர்கள் செயல்படத் தவறியதைக் காரணம் காட்டி சப்ரி தனது பதவியை விட்டு விலகினார்.

## சொந்த வாழ்க்கை
சப்ரி ஒரு முறை சிரிய நடிகர் *பாஸெல் கயாத்*துடன் நிச்சயதார்த்தம் செய்து கொண்டார்.  ஆனால் 2008 இல் எகிப்திய தொழிலதிபர் அக்மத் எல் செரிப் என்பவரை மணந்தார். இவர்களுக்கு இரண்டு மகள்கள் உள்ளனர்.

சப்ரி தனது சொந்த நாடான துனிசியா மற்றும் அவர் வசிக்கும் நாடான எகிப்து ஆகிய இரு நாடுகளிலும் இரட்டைக் குடியுரிமையைப் பெற்றுள்ளார்.

## கௌரவம்
டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் எண்ட் சப்ரி சேர்க்கப்பட்டார்.

## மேற்கோள்கள்

## வெளி இணைப்புகள்

* 
* 
* 

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:நடிகைகள்
அதிதி சௌகான்

**அதிதி சௌகான்**  (*Aditi Chauhan*) ஓர் இந்திய கால்பந்து வீரர் ஆவார். அதிதி சௌகான் இந்திய மகளிர் லீக்கில் சிறீபூமி மற்றும் இந்திய தேசிய கால்பந்து அணிக்கு கோல் காப்பாளராக விளையாடி வருகிறார். இவர் 1992 ஆண்டு, நவம்பர் மாதம், 20ந் தேதி பிறந்தார்.

## ஆரம்பகால வாழ்க்கை
அதிதி, இராஜபுத்திரக் குடும்பத்தில் பிறந்தவர் ஆவார். தனது ஒன்பதாம் வயதில் தனது குடும்பத்தினருடன் புது தில்லிக்குக் குடிபெயர்ந்தார். இவர் அமித்தி சர்வதேச பள்ளியில் பள்ளிப்படிப்பை முடித்தார். தனது குழந்தை பருவத்தில் கராத்தே மற்றும் கூடைப்பந்து விளையாட்டில் பங்கேற்றார். இளைஞர் மாநில கூடைப்பந்து அணிக்கு அதிதி சௌகான் தேர்ந்தெடுக்கப்பட்டார். கோல்காப்பாளராக கால்பந்து அணிக்கான சோதனை விளையாட்டில் கலந்து கொள்ள இவரது பயிற்சியாளரால் பரிந்துரைக்கப்பட்டார். இதில் அதிதி சௌகான் வெற்றி பெற்றார். மேலும் தில்லியில் நடைப்பெற்ற 19 வயதுகுட்பட்டோருக்கான மகளிர் கால்பந்து அணிக்காக விளையாடினார்.

## விளையாட்டு போட்டிகள்
அதிதி சௌகான் லௌபரோ பல்கலைக்கழகத்தில் பயின்று, விளையாட்டு மேலாண்மையில் முதுகலைப் பட்டம் பெற்றார் மேலும் பல்கலைக்கழகத்தின் கால்பந்து அணியைப் முன்னிலைப்படுத்தினார். 2015ம் ஆண்டு, ஆகஸ்ட் மாதத்தில் சௌகான் *வெஸ்ட் ஹாம் யுனைடெட் லேடீஸ்* அணியில் சேர்ந்தார்.  2015 ஆண்டு, ஆகஸ்ட் மாதம் 16ந் தேதி அன்று *கோவென்ட்ரி லேடீஸ்* அணியுடன் நடந்த போட்டியில் 0–5 என்ற கணக்கில் தோல்வியடைந்ததன் மூலம் இங்கிலாந்தில் போட்டிகளில் விளையாடிய இந்திய தேசிய மகளிர் அணியின் முதல் வீராங்கனை ஆனார் மேலும் ஆங்கில லீக் கால்பந்தில் விளையாடிய முதல் இந்திய பெண்மணியும் இவராவார். 2018 ஆம் ஆண்டின் தொடக்கத்தில் இந்தியா திரும்புவதற்கு முன்பு அதிதி அங்கு இரண்டு பருவங்களைக் கழித்தார். இவர் இந்தியா ரஷில் சேர்ந்தார்.  2019–20 இந்திய மகளிர் லீக்கிற்காக, அதிதி கோகுலம் கேரள கால்பந்து சங்கத்தில் சேர்ந்தார்.

## சர்வதேச போட்டிகள்
அதிதி சௌகான் 17ம் வயதில் இந்திய 19 வயதுகுட்பட்டோருக்கான மகளிர் அணியுடன் சோதனை விளையட்டுப் போட்டிக்குத் தேர்ந்தெடுக்கப்பட்டார். இலங்கையில் 2012 மகளிர் சாம்பியன்ஷிப்பைவாகையாளர் போட்டியில் வென்றார். பின்னர், இந்திய மூத்தோர் அணியின் ஒரு முக்கிய அங்கமாக இருந்தார்.

## புள்ளி விபரம்
### சர்வதேச அளவில்

## கௌரவங்கள்
**இந்தியா**

மகளிர் வாகையாளர் போட்டி: 2012, 2016, 2019

தெற்காசிய விளையாட்டுப் போட்டிகளில் தங்கப் பதக்கம்: 2016, 2019

**கோகுலம் கேரளா**

இந்திய மகளிர் லீக்: 2019–20, 2021–22

மகளிர் சங்க வாகையாளர் போட்டிகள்: மூன்றாம் இடம் 2021

**தனிநபர்**

ஆசிய கால்பந்து விருதுகள்: கால்பந்து மகளிர் விருது 2015

## மேற்கோள்கள்

## வெளி இணைப்புகள்
* Aditi Chauhan at All India Football Federation

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய காற்பந்தாட்ட வீரர்கள்
மிகிகா வர்மா

**மிகிகா கபாய்** (*Mihika Verma*)(பிறப்பு 3 சனவரி 1985), **மிகிகா வர்மா** என்று பிறந்து தொழில் ரீதியாக அறியப்பட்டவர், ஓர் இந்திய முன்னாள் தொலைக்காட்சி நடிகையும் வடிவழகியும் ஆவார். இவர் 2004ஆம் ஆண்டு இந்தியா பன்னாட்டு அழகி பட்டத்தை வென்றார். பன்னாட்டு அழகிப் போட்டி 2004-இல் இந்தியாவைப் பிரதிநிதித்துவப்படுத்தினார். *விருத்* என்ற தொடரில் அறிமுகமானதன் மூலம் தனது நடிப்பு வாழ்க்கையைத் தொடங்கினார். யே ஹாய் முஹப்படீனில் மிகிகா கண்ணாவின் கதாபாத்திரத்தில் வர்மா நடித்தார். இவர் *பாத் ஹமாரி பக்கி ஹை என்ற* தொடரில் துணை வேடத்தில் நடித்தார். வர்மா *யே ஹை ஆஷிகியில்* பிசாவாக நடித்தார். பின்னர் இவர் திருமணம் செய்து கொண்டு தனது நடிப்பு வாழ்க்கையை விட்டுவிட்டு அமெரிக்காவில் தனது கணவருடன் குடியேறினார்.

## தனிப்பட்ட வாழ்க்கை
மிகிகா வர்மாவுக்கு மிசுகத் வர்மா என்ற ஒரு தம்பி உள்ளார். இவரும் ஒரு நடிகர்.

மிகிகா ஏப்ரல் 29, 2016 அன்று தில்லியில் யே ஹை மொஹபதீனை விட்டு வெளியேறியபோது அமெரிக்காவில் வாழும் இந்தியரான ஆனந்த் கபாயை மணந்தார். இவர்களுக்கு இசான் கபாய் என்ற மகன் உள்ளார்.

## தொலைக்காட்சி

## மேற்கோள்கள்

## வெளி இணைப்புகள்

* 
* 

பகுப்பு:இந்தித் தொலைக்காட்சி நடிகைகள்
பகுப்பு:1985 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
இராவல்பிண்டி துடுப்பாட்ட அரங்கம்

**இராவல்பிண்டி துடுப்பாட்ட அரங்கம்** என்பது பாகிஸ்தானின் பஞ்சாப் மாகாணத்தின் இராவல்பிண்டியில் அமைந்துள்ள ஒரு துடுப்பாட்ட மைதானமாகும். இது பிர் மெஹர் அலி ஷா பல்கலைக்கழகம், இராவல்பிண்டி கலை மன்றம் என்பவற்றிற்கு அருகில் அமைந்துள்ளது. 20,000 இருக்கைகள் கொண்ட இந்த மைதானத்தில் முதல் சர்வதேசப் போட்டி 1992 ஜனவரி 19 அன்று நடைபெற்றது, அப்போது இலங்கை ஒருநாள் போட்டியில் பாகிஸ்தானை எதிர்கொண்டது. 1993 ஆம் ஆண்டில் சிம்பாப்வே பாகிஸ்தானுக்கு சுற்றுப்பயணம் மேற்கொண்டபோது இந்த மைதானம் தனது முதல் தேர்வுப் போட்டியை நடாத்தியது.

## வரலாறு
thumb|266x266px|2020 பாகிஸ்தான் சூப்பர் லீக்கின் போது பிண்டி துடுப்பாட்ட அரங்கம்
இராவல்பிண்டி துடுப்பாட்ட அரங்கம், பிண்டி கிளப் மைதானத்திற்குப் பதிலாகப் பன்னாட்டுத் துடுப்பாட்ட அரங்கமாக 1992 ஆம் ஆண்டில் அமைக்கப்பட்டது. இது இஸ்லாமாபாத் யுனைடெட் மற்றும் வடக்கு துடுப்பாட்ட அணிகளின் சொந்த மைதானமாகும். இராவல்பிண்டி துடுப்பாட்ட அரங்கம் கட்டப்படுவதற்கு முன்பு, இராவல்பிண்டி கழகத் துடுப்பாட்ட மைதானம் மார்ச் 1965 இல் நியூசிலாந்திற்கு எதிரான ஒரு டெஸ்ட் போட்டி உட்பட, பன்னாட்டுப் போட்டிகளுக்கான மைதானமாகப் பயன்படுத்தப்பட்டது.

## மேற்கோள்கள்

பகுப்பு:பாக்கித்தான் விளையாட்டரங்குகள்
பகுப்பு:Pages using gadget WikiMiniAtlas
காவேரி ஜா

**காவேரி ஜா** (Kaveri Jha) என்பவர் ஓர் இந்திய வடிவழகியும், திரைப்பட நடிகையும் வானூர்தி பணிப்பெண்ணும் ஆவார். இவர் இந்தி, தெலுங்கு மொழிப் படங்களில் நடித்துவருகிறார்.

## இளமை
ஜா பீகாரில் பிறந்தார். இவரின் தந்தை ஓர் இந்திய அரசு ஊழியர் என்பதால் இவரது குடும்பம் அடிக்கடி இடம்பெயர வேண்டியிருந்தது. 2005-ஆம் ஆண்டு இந்திய அழகிப் போட்டியில் ஆளுமை விருதை வென்றார்.

## தொழில்
விருதை வென்ற பிறகு, இவர் வடிவழகித் தொழிலைச் செய்யத் தொடங்கினார். சில இசை காணொளிகளில் தோன்றினார். இவர் சஜித் கானுடன் சேர்ந்து *சூப்பர் சேல்* என்ற தொலைக்காட்சி நிகழ்ச்சியைத் தொகுத்து வழங்கினார்.

பிரியதர்சனின் *பூல் புலையா* (2007) திரைப்படத்தில் ஒரு சிறிய பாத்திரத்தில் தோன்றிய பிறகு, *ஹைஜாக்* (2008) திரைப்படத்தில் சைனி அகாகுஜாவின் மனைவியாக திரையில் நடித்தார். இதன் பிறகு இவர் ஒரு சில இந்திப் படங்களில் நடித்தார். ஆனால் பின்னர் தெலுங்கு படங்களில் நடித்தார். 2008ஆம் ஆண்டில் சிறீகாந்துடன் இணைந்து *நகரம் என்ற படத்தில்* அறிமுகமானார்.

ஜா ஏர் இந்தியாவுடன் வானூர்திப் பணிப்பெண்ணாகவும், தனது நடிப்புத் தொழிலிலும் ஒரே நேரத்தில் ஈடுபடுகிறார்.

## திரைப்படவியல்

## மேற்கோள்கள்

## வெளி இணைப்புகள்

* காவேரி ஜா முகப்புப்பக்கம்
* 

பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
நிகிதா போர்வால்

**நிகிதா போர்வால்** (*Nikita Porwal*)(பிறப்பு 16 நவம்பர் 2001) என்பவர் ஓர் இந்திய அழகுப் போட்டியாளர் ஆவார். இவர் பெமினா இந்திய உலக அழகி 2024 என முடிசூட்டப்பட்டார். உலக அழகி 2026 போட்டியில் நிகிதா இந்தியாவைப் பிரதிநிதித்துவப்படுத்துவார்.

## இளமையும் தொழிலும்
நிகிதா மத்தியப் பிரதேசத்தின் உஜ்ஜைனியில் அசோக் போர்வால் மற்றும் இராஜ்குமாரி போர்வால் ஆகியோருக்கு மகளாகப் பிறந்து வளர்ந்தார். இவர் உஜ்ஜயினியில் உள்ள கார்மல் கன்னிமார் மேல்நிலைப் பள்ளியில் தனது பள்ளிப் படிப்பை முடித்தார். நிகிதா பரோடாவின் மகாராஜா சாயாஜிராவ் பல்கலைக்கழகத்தில் நாடகத்தில் நிபுணத்துவம் பெற நிகழ்த்து கலைகளில் இளங்கலைப் பட்டம் பெற்றுள்ளார். இவர் தனது 18 வயதில் ஒரு தொலைக்காட்சி தொகுப்பாளராகத் தனது வாழ்க்கையைத் தொடங்கினார். நாடகப் பின்னணியைக் கொண்ட நிகிதா, 60க்கும் மேற்பட்ட நாடகங்களில் நடித்துள்ளார், மேலும் "கிருஷ்ண லீலா" என்ற 250 பக்க நாடகத்தின் ஆசிரியரும் ஆவார். சர்வதேசத் திரைப்பட விழாக்களில் திரையிடப்பட்ட *சம்பல் பார்* என்ற திரைப்படத்தில் ஒரு முன்னணி வேடத்தைப் பெற்றதன் மூலம் இவர் திரைப்படத் துறைக்குள் நுழைந்தார்.

## மேற்கோள்கள்

## வெளி இணைப்புகள்

பகுப்பு:2000 பிறப்புகள்
பகுப்பு:வாழும் மக்கள்
யோன் செலிமோ

**யோன் செலிமோ மெல்லி** (*Joan Chelimo Melly*) (பிறப்பு; நவம்பர் 10,1990) கென்ய- உருமேனிய மாரத்தான் ஓட்டப்பந்தய வீராங்கனை ஆவார். இவர் நீண்ட தூர சாலை ஓட்டப் போட்டிகளில் போட்டியிடுகிறார். இவர் 2018 செக் குடியரசின் தலைநகரான பிராகாவில் நடந்த அரை மராத்தான் போட்டி மற்றும் பெர்லின் அரை மராத்தான், பாஸ்டன் 10 கி. மீ மற்றும் பாஸ்டன் அரை மராத்தான் போன்ற பல சாலைப் பந்தயங்களில் வெற்றி பெற்றுள்ளார்.

### தொழில் வாழ்க்கை
செலிமோ, பள்ளியில் படிக்கும்போதே 1500 மீட்டர் ஓடி, தேசிய வாகைப் போட்டி வரை சென்றார். 2011 ஆம் ஆண்டில் சிறிய சாலை பந்தயங்களில் போட்டியிடத் தொடங்கினார். முக்கியமாக அடுத்த 3 ஆண்டுகளுக்கு எசுப்பானியா மற்றும் மொரோக்கோ சாலைகளில் ஓடினார். அந்த காலகட்டத்தில், இவர் பல பந்தயங்களை வென்றார். இதில் வாலேன்சியா 10கி.மீ தூரத்தை 32:17 நிமிடங்களிலும்,  கௌரிப்காவை தளமாகக் கொண்ட ஒரு மொராக்கோ சங்கமான ஓசிபி ஏற்பாடு செய்த 10 கி. மீ தூரத்தை 31:41 நிமிடங்களிலும்  ஓடி தனிப்பட்ட சாதைனையைக் கொண்டுள்ளார்.

செலிமோ தனது 2014 இல் தொடர்ச்சியாக 3 வெற்றிகளுடன் முடித்தார். கார்டிஃப் நகரில் ஆண்டுதோறும் நடைபெறும் அரை மராத்தான் ஓட்டப் பந்தயத்திலும் மற்றும் வச்சாவ் அரை மராத்தான் போட்டியிலும் வென்றார்.

கருத்தரிப்பு காரணமாக, இவர் 2015 இல் எவ்வித ஓட்டங்களிலும் கலந்து கொள்ளவில்லை. பின்னர், செப்டம்பர் 2016 இல் கெரிச்சோ 10 கி.மீ தூரத்தை ஆறாவது இடத்தைப் பிடித்து போட்டிக்குத் திரும்பினார்.

2017 பெர்லின் அரை மராத்தானில் செலிமோ 1:08:45 என்ற மணித்துளிகளில் வெற்றி பெற்றார். மே மாதத்தில், லீ புய்-என்-வேல் 15 கி.மீ இல் இரண்டாவது இடத்தைப் பிடித்தார், பின்னர் பாஸ்டன் 10 கி.மீ இல் 31:24  என்ற அளவில் வென்று, செப்டம்பரில் கோபனாவன் அரை மராத்தானில் இரண்டாவது இடத்தைப் பிடித்தார். பெரும்பாலான பந்தயங்களில் முன்னிலை வகித்தார். இது ஆண்டின் ஏழாவது வேகமான நேரமான 1:06:25 இன் புதிய தனிப்பட்ட சிறந்த நேரத்தைக் கொண்டிருந்தது. இவர் அக்டோபரில் பாஸ்டனுக்கு திரும்பி வந்து, பாஸ்டன் அரை மராத்தானில் 1:10:31 என்ற அளவில் கடந்து வெற்றியைப் பெற்று ஆண்டின் இரண்டாவது பாஸ்டன் தடகள சங்க நிகழ்வை வென்றார்.

மே 2021 இல் செலிமோ உருமேனிய குடிமகனாக ஆனார். இவர் 3 மார்ச் 2024 அன்று பாரிஸ் அரை மராத்தான் போட்டியை வென்றார்.

### செயல்பாடு
செலிமோ பாலின அடிப்படையிலான வன்முறையிலிருந்து தப்பியவர். விளையாட்டு வீரர்கள் அடிக்கடி எதிர்கொள்ளும் அச்சுறுத்தல்கள் குறித்த விழிப்புணர்வை ஏற்படுத்துவதற்காக, 2021 ஆம் ஆண்டில் இவர் *டிராப்ஸ் ஏஞ்சல்ஸ்* என்ற கென்ய விளையாட்டு வீரர்களின் சங்கத்தை நிறுவினார். இது நாட்டிலும் வெளிநாட்டிலும் பாலின அடிப்படையிலான வன்முறைக்கு எதிராக பிரச்சாரம் செய்கிறது. சக ஓட்டப்பந்தய வீரரான உலக சாதனையாளர் ஆக்னஸ் டிராப், அக்டோபர் 2021 இல் ஐடெனில் உள்ள தனது வீட்டில் , அவரது கணவரால் குத்திக் கொல்லப்பட்டதாகக் கூறப்படும் நினைவாக இந்த அமைப்பு பெயரிடப்பட்டது. மே 2024 இல் இந்த அமைப்பு இட்டனில் ஒரு மையத்தைத் திறந்தது. இது வன்முறை மற்றும் துன்புறுத்தல்களால் பாதிக்கப்பட்டவர்களுக்கு தங்குமிடமாக செயல்படுகிறது.

## சொந்த வாழ்க்கை
இவருக்கு திருமணமாகி, அரியானா என்ற மகள் உள்ளார். அவர் ஐட்டனில் சாலை ஓட்டங்களில் பயிற்சி பெற்று வசிக்கிறார்.

## கௌரவம்
டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் யோன் செலிமா மெல்லி சேர்க்கப்பட்டார்.
## மேற்கோள்கள்

## வெளி இணைப்புகள்
* 
* Joan Chelimo Melly at the 2024 கோடைக்கால ஒலிம்பிக் விளையாட்டுப் போட்டிகள்

பகுப்பு:வாழும் மக்கள்
பகுப்பு:1990 பிறப்புகள்
ஆக்னஸ் திரோப்

**ஆக்னஸ் ஜெபெட் திரோப்** (*Agnes Jebet Tirop*) (23 அக்டோபர் 1995-13 அக்டோபர் 2021) ஓர் கென்ய தொழில்முறை நீண்ட தூர ஓட்டப்பந்தய வீரர் ஆவார். 2017 மற்றும் 2019 உலக தடகள வாகையாளர் போட்டியின் 10,000 மீட்டரில் வெண்கலப் பதக்கங்களை வென்றார். 2015 உலக தடகள அமைப்பின் உலக வாகையாளார் போட்டியில், சோலா புட்-க்கு அடுத்தபடியாக, மகளிர் பந்தயத்தில் தங்கப் பதக்கம் வென்ற இரண்டாவது இளையவர் என்ற பெருமையை டிராப் பெற்றார். 2021 ஆம் ஆண்டில் இவர் இறக்கும் போது, மகளிருக்கான 10 கிலோமீட்டர் போட்டியில் உலக சாதனையாளராக இருந்தார்.

இளையோர் மட்டத்தில், 2012 மற்றும் 2014 ஆம் ஆண்டுகளில் தடகளத்தில் உலக இளையோர் வாகையாளர் போட்டியில் வெண்கலப் பதக்கமும், 2013 ஆம் ஆண்டு உலக தடகள அமைப்பு நடத்தும் உலக குறுக்கு நாடு வாகையாளர் போட்டியில் வெள்ளி பதக்கமும் வென்றார். 2012 மற்றும் 2014 ஆப்பிரிக்க வாகையாளர் போட்டியில் முறையே வெள்ளி மற்றும் தங்கப்பதக்கத்தை வென்றார்.

திரோப் தனது 25 வயதில் கழுத்து மற்றும் வயிற்றில் பல கத்திக்குத்து காயங்களால் இறந்து கிடந்தார். இவரின் கணவர் இப்ராகிம் ரோட்டிச் இவரைத் தாக்கிக் கொன்றதாக முக்கிய சந்தேக நபராக விசாரணையில் உள்ளார். கென்யாவின் மலைப்பகுதிகளில் உள்ள இவரது சொந்த ஊரில் நடந்த இறுதிச் சடங்கில் 1,000 க்கும் மேற்பட்ட ஆதரவாளர்கள் கலந்து கொண்டனர்.

## தொழில் வாழ்க்கை
2012 ஆம் ஆண்டில் கென்ய குறுக்கு நாடுகள் வாகையாளர் போட்டியில் உலக இளையோர் வெற்றியாளரான பெய்த் கிபிகோனுக்கு அடுத்து இரண்டாம் இடத்தைப் பிடித்தபோது திரோப் முதன்முதலில் தேசிய அளவில் முக்கியத்துவம் பெற்றார். இது 2012 ஆப்பிரிக்க குறுக்கு நாடுகள் வாகையாளர் போட்டியில் இவரது முதல் தேசியத் தேர்வு மற்றும் சர்வதேச பதக்கத்திற்கு வழிவகுத்தது, அங்கு இவர் மீண்டும் கிபிகோனுக்கு அடுத்து இரண்டாம் இடத்தைப் பிடித்தார். மேலும் இளையோருக்கான வெள்ளிப் பதக்கத்தையும் வென்றார். 2012 ஆம் ஆண்டு உலக இளையோர் தடகளப் போட்டியில் 5,000 மீட்டர் போட்டியில் கென்யாவின் மிக முக்கியமான நுழைவு வீரராக இருந்தார். மேலும் எத்தியோப்பியன் போட்டியை 15: 36.74 நிமிடங்களில் கடந்து வெண்கலப் பதக்கம் வென்றார்.

2013 கென்ய குறுக்கு நாடுகள் வாகையாளர் போட்டியில் கிபிகோனுக்கு அடுத்து மீண்டும் இரண்டாவது இடத்தைப் பிடித்தார். மேலும் இந்த இணை உலக தடகள வாகையாளர் பட்டத்தை வென்றனர். இவர் அந்த ஆண்டு தடகளத்தில் முன்னேற்றம் அடைந்தார். 3,000 மீட்டர் ஓட்டத்தை 8:39.13 நிமிடங்களிலும், 5,000 மீட்டர் ஓட்டத்தை 14:50.36 நிமிடங்களிலும் கடந்து தனிப்பட்ட சிறந்த நேரங்களாகப் பதிவு செய்தார். மேலும் சாலைகளிலும், அரை மராத்தான் ஓட்டத்திலும் 71:57 நிமிடங்களில் கடந்து சிறந்த நேரத்தைப் பதிவு செய்தார்.

## இறப்பு
திரோப் 13 அக்டோபர் 2021 அன்று எல்கியோ-மரக்வெட் கவுண்டியின் ஐடெனில் உள்ள தனது வீட்டில் இறந்து கிடந்தார். இவரது  கழுத்து மற்றும் வயிற்றில் பல கத்திக்குத்து காயங்கள் இருந்தன. வீட்டில் தனது கணவருடன் ஏற்பட்ட வாக்குவாதம் காரணமாக திரோப் குத்தப்பட்டதாக அதிகாரிகள் நம்புகின்றனர். திரோப்பின் கணவர் இப்ராகிம் ரோட்டிச்சை தேடும் பணி தொடங்கியது. பின்னர் அவர் நாட்டை விட்டு வெளியேற முயன்றார். இறுதியில் மொம்பாஸா அருகே கண்டுபிடிக்கப்பட்டார். பின்னர் இவர் கைது செய்யப்பட்டு திரோப்பின் மரணம் குறித்து விசாரிக்கப்பட்டார். பின்னர்,   நவம்பர் 2023 இல் பிணையில் விடுவிக்கப்பட்டார்.

## மேற்கோள்கள்

பகுப்பு:2021 இறப்புகள்
பகுப்பு:1995 பிறப்புகள்
பகுப்பு:தட கள விளையாட்டு வீரர்கள்
சோகேசுவரி கிழக்கு சட்டமன்றத் தொகுதி

**சோகேசுவரி கிழக்கு** **சட்டமன்றத் தொகுதி** (Jogeshwari East Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும். இது வடகிழக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
அம்மன்கோயில் படவேடு ரேணுகாம்பாள் அம்மன் கோயில்

**அம்மன்கோயில் படவேடு ரேணுகாம்பாள் அம்மன் கோயில்** என்பது தென்னிந்தியாவின், தமிழ்நாட்டின், திருவண்ணாமலை மாவட்டம் அம்மன்கோயில் படவேடு என்ற ஊரில் ரேணுகாவுக்கு அமைக்கபட்டுள்ள ஓர் அம்மன் கோயில் ஆகும்.

### தொன்மக் கதை
ரேணுகா என்ற நாட்டின் அரசன் (ரேணுகா தந்தை) ஒரு வேள்வியை செய்கிறார். இந்த வேள்வியின் பயனாக நெருப்பிலிருந்து ரேணுகா என்ற ஒரு மகள் அவருக்கு கிடைக்கிறாள். ரேணுகாவை அவர்கள் வர்க்கின்றனர். தங்கள் மகளை அரசர் ஜமதக்கினி முனிவருக்கு மணமுடித்து வைக்கிறார். ரேணுகா ஜமதக்னி முனிவருக்கு சடங்குகள், பூசைகள் என அனைத்து பணிகளிலும் உதவியாக உள்ளார். பதிவிரதையான ரேணுகா அதிகாலையில் எழுந்து ஆற்றில் குளித்து நாள்தோறும் வெற்று மணலால் புதிய பானையை செய்து தண்ணிர் கொண்டுவருவது வழக்கம்.

ரேணுகா பரசுராமர் ( விஷ்ணுவின் ஆறாவது அவதாரம்) உள்ளிட்ட ஐந்து மகன்களைப் பெற்றெடுக்கிறாள். ஒரு நாள் ரேணுகா ஆற்றுக்குச் சென்றபோது, வானில் கந்தர்வன் ஒருவன் செல்வதை கண்டு நன்றாக இருக்கிறானே என்று ஒருகணம் மனம் தடுமாறினாள். அந்தக் கணம் அவள் வைத்திருந்த மணல் குடம் உடைகிறது. எவ்வளவு முயன்றாலும் மீண்டும் அவளால் குடத்தை உருவாக்க முடியவில்லை. இதனால் ரேணுகா வெறுங்கையுடன் திரும்பி வருவதைக் கண்ட ஜமதக்னி தன் ஞானக்கண்ணால் நடந்ததை அறிகிறார்.  

கற்புநிலை தவறிய ரேணுகாவை தண்டிக்க விரும்பிய ஜமத்கனி தன் மகன்களை அழைத்து அவர்களின் தாயைத் தண்டிக்கும்படி கட்டளையிடுகிறார். அவர்களில் நான்கு பேர் அச்செயலைச் செய்ய மறுத்துவிடுகின்றனர். இதனால் கோபமுற்ற முடிவர் தன் நான்கு மகன்களையும் எரித்து சாம்பலாக்குகிறார். அபோது அங்கு இல்லாத பரசுராமர், பின்னர் வந்து நடந்ததை அறிகிறார். பரசுராமரைக் கண்ட ஜமத்கனி அவரதுது தாயின் தலை துண்டிக்க உத்தரவிடுகிறார். உடனடியாக தனது கோடரியைப் பயன்படுத்தி தந்தையின் கட்டளையை நிறைவாற்றுகிறார். அதைத் தடுக்கவந்த சலவைக்காரப் பெண்ணின் தலையையும் பரசுராமர் வெட்டுகிறார்.

தன் ஆணையை நிறைவேற்றிய பரசுராமரிடம் வேண்டிய வரத்தை கேட்குமாறு ஜமத்கனி கூறுகிறார். பரசுராமர் தன் தாயையும் அண்ணன்களையும் உயிர்ப்பிக்குமாறு வரத்தைக் கேட்கிறார். ஜமத்கனி பரசுராமரின் கோரிக்கையை ஏற்று ஆற்றுநீரை மந்திரித்து மகனிடம் தந்து, தாயின் உடலோடு தலையைச் சேர்த்து வைத்து, இந்த நீரைத் தெளி என்று கூறுகிறார். பதட்டத்தில் தன் தாயின் உடலுடன் சலவைகாரியின் தலையை மாற்றி வைத்துவிடுகிறார். சலவைக்காரியின் தலையோடு உள்ள ரேணுகாவே இக்கோயிலில் குடிகொண்டதாக கருதப்படுகிறது.

## கோயில் அமைப்பு
இக்கோயிலானது கிழக்கு நோக்கி அமைந்துள்ளது. கோயிலானது ஐந்து நிலை இராசகோபுரத்தைக் கொண்டுள்ளது. கோயிலானது சிற்பக்கலை நிறைந்த ஒன்றாக உள்ளது. கருவறையின் முன் பலிபீடமும் எருதும் அமைந்துள்ளன. கோயில் கருவறையில் ரேணுகா அம்மன் பெரிய சிரசு மட்டுமே கொண்டவராக உள்ளார். 

## வழிபாடு
ஆடிமாத வெள்ளிக் கிழமைகள் இங்கு சிறப்பான நாளாக கருதப்படுகிறது. அந்த வெள்ளிக் கிழமைகளில் இலட்சக் கணக்கான பக்தர்கள் கோயிலுக்கு வந்து வழிபடுவர். ஆண்டுதோறும் ஆணித் திருமஞ்சணத்தன்று இங்கு வெட்டி எடுக்கபட்ட மண் பிரசாதமாக வழங்கப்படுகிறது. 

குழந்தை வரம் வேண்டும் பக்தர்கள் தேவியின் உருவமான பொம்மையை தலையில் சுமந்து கோயிலை வலம் வருகின்றனர். குழந்தை வரம் பெற்ற பின்னர் அக்குழந்தையுடன் வந்து குந்தையின் தலையில் பரசுராமரின் உருவம் கொண்ட பொம்மையை வைத்து கோயிலை வலம்வரவைத்து வேண்டுதலை நிறைவேற்றும் வழக்கம் இங்கு உள்ளது. 

## மேற்கோள்கள்

பகுப்பு:திருவண்ணாமலை மாவட்டத்திலுள்ள அம்மன் கோயில்கள்
இரா அகர்வால்

**இரா அகர்வால்** (*Iraa Agarwal*) என்பவர் ஓர் இந்திய அழகியும், நடிகையும் குத்துச்சண்டை வீராங்கனையும் ஆவார். இவர் தமிழ் மொழி தொலைக்காட்சி நிகழ்ச்சிகளிலும் திரைப்படங்களிலும் நடித்து வருகிறார்.

## தொழில்
2015-ஆம் ஆண்டில், இவர் தென்னிந்திய அழகுப் போட்டியில் வென்றார். 2017-ஆம் ஆண்டில், இவர் திகில் படமான *தாயம்* மூலம் திரைப்படத்தில் அறிமுகமானார். 2018-இல், இவர் *[[காட்டு பையன் சார் இந்த காளி]]* படத்தில் நடித்தார். 2019-ஆம் ஆண்டில், *[[விஜய் தொலைக்காட்சி நிகழ்ச்சிகளின் பட்டியல்|கடைக்குட்டி சிங்கம்]]* என்ற தொலைக்காட்சி நிகழ்ச்சியில் சிவானி நாராயணனுக்குப் பதிலாக இவர் நடித்தார். இதே வருடத்தின் பிற்பகுதியில், ஜீ தமிழில் ஒளிபரப்பான *[[ராஜாமகள்|ராஜமகள்]]* என்ற தொலைக்காட்சித் தொடரில் முன்னணிக் கதாபாத்திரங்களில் ஒருவராக நடித்தார். நடிப்பைத் தவிர, 2019-ஆம் ஆண்டு ஒருங்கிணைந்த பன்னாட்டு விளையாட்டுப் போட்டியில் குத்துச்சண்டைப் போட்டியில் தங்கப் பதக்கம் வென்றார்.

## திரைப்படவியல்

* *வேறுவிதமாகக் குறிப்பிடப்படாவிட்டால், அனைத்துப் படங்களும் தமிழில் உள்ளன.*

## தொலைக்காட்சி

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்நாட்டு நடிகைகள்
கே. பி. சிறீதேவி

**கே. பி. சிறீதேவி** (* K. B. Sreedevi*) (1 மே 1940 - 16 சனவரி 2024) மலையாளத்தில் குழந்தைகள் இலக்கிய வகையின் கீழ் எழுதிய ஒரு இந்திய எழுத்தாளர். ஒட்டுமொத்த பங்களிப்புகளுக்கான கேரள சாகித்ய அகாதமி விருது மற்றும் கதைக்கான கேரள மாநில திரைப்பட விருது உட்பட பல விருதுகளைப் பெற்றார்.

இவரது பேத்தி இரஞ்சனா கே. இவரது *யஜ்னம்* என்ற புதினத்தை அதே தலைப்பில் நாற்பத்தைந்து நிமிட திரைப்படமாக உருவாக்கினார். இவரது *சில்பே-ரூபினி* என்ற கதை கீதா கிருஷ்ணன்குட்டி என்பவரால் *வுமன் ஆஃப் ஸ்டோன்* (1990) என்ற பெயரில் ஆங்கிலத்தில் மொழிபெயர்க்கப்பட்டது. இவரது படைப்பு *நிறமாலா* என்ற திரைப்படமாக எடுக்கப்பட்டபோது, அதன் திரைக்கதையையும் இவர் எழுதினார்.

## இளமை வாழ்க்கை

கே.பி. சிறீதேவி, இன்றைய மலப்புறம் மாவட்டத்தில் உள்ள வாணியம்பலத்தில் உள்ள வெள்ளகட்டுமனாவில், மே 1, 1940 அன்று, வி.எம்.சி. நாராயணன் பட்டாதிப்பாட் மற்றும் கௌரி அந்தர்ஜனம் ஆகியோருக்குப் பிறந்தார். இவர் திருப்பூணித்துறை பெண்கள் உயர்நிலைப் பள்ளி மற்றும் வரவூர் அரசுப் பள்ளியில் கல்வி பயின்றார். அங்கு பத்தாம் வகுப்பு வரை படித்தார். சிறீதேவி இசை மற்றும் சமசுகிருதத்தையும் பயின்றார். பின்னர் பண்டிதர் பி.எஸ். சுப்பராம பட்டரிடம் சமசுகிருதத்தில் உயர்கல்வி பயின்றார். மூன்று ஆண்டுகள்  நரவத் தேவகியம்மாவிடம் வீணை பயின்றார்.

சிறீதேவி தனது பதின்மூன்று வயதில் ஒரு பறவையின் மரணம் குறித்த தனது முதல் கதையை எழுதினார். இவரது பல  நூல்கள் மற்றும் சிறுகதைகளை *எழுத்தச்சன் மாசிகா*, *ஜெயகேரளம்* மற்றும் மாத்ருபூமி போன்ற வெளியீடுகள் மூலம் வெளியிட்டார்.

1960 ஆம் ஆண்டு தனது கணவருடன் வசிக்கும் போது, ஒரு மகிளா சமாஜத்தை (பெண்கள் குழு) நிறுவினார். பெண்கள் மற்றும் குழந்தைகளின் மேம்பாட்டிற்காக உருவாக்கப்பட்ட இந்தக் குழுவில் 100-க்கும் மேற்பட்ட உறுப்பினர்கள் இருந்தனர். பெண்களை எழுத்தறிவு பெறச் செய்வதற்கான கல்வி வகுப்புகள், பெண்களுக்கான கலாச்சார நடவடிக்கைகள் மற்றும் பெண்களுக்கு வேலை பயிற்சி ஆகியவற்றை இந்தக் குழு ஏற்பாடு செய்தது. இவர் திருச்சூர் நகருக்கு குடிபெயர்ந்து செல்லும் வரை இக்குழுவில் தீவிரமாக இருந்தார்.

## சொந்த வாழ்க்கை
இவர் தனது பதினாறு வயதில் பிரம்மதத்தன் நம்பூதிரிபாடு என்பவரை மணந்தார். தம்பதியருக்கு 3 குழந்தைகள் இருந்தனர். பல வருடங்களாக திருச்சூரில் வசித்து வந்த சிறீதேவி, பின்னர் எர்ணாகுளம் மாவட்டத்தில் உள்ள திருப்பூணித்துறையில் வசித்து வந்தார்.
## இறப்பு

கே. பி. சிறீதேவி 16 சனவரி 2024 அன்று தனது 83 வது வயதில் இறந்தார்.

## மேற்கோள்கள்

பகுப்பு:1940 பிறப்புகள்
பகுப்பு:2024 இறப்புகள்
பகுப்பு:மலையாள எழுத்தாளர்கள்
பகுப்பு:இந்தியப் பெண் நாவலாசிரியர்கள்
பகுப்பு:மலப்புறம் மாவட்ட மக்கள்
பகுப்பு:கேரளப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
நெருப்பு (ஒளிப்படவியல்)

தீயணைப்புப் பணிகளைப் ஒளிப்படம் எடுப்பதே **நெருப்பு ஒளிப்படவியல்** அல்லது **தீ ஒளிப்படவியல்** *(Fire photography)* ஆகும். இந்த வகையான ஒளிப்படக் கலையைப் பயிற்சி செய்பவர்கள் தீ ஒளிப்படக் கலைஞர்கள் என்று அழைக்கப்படுகின்றனர்.

தீயணைப்பு ஒளிப்படவியல் என்பது ஆபத்தான சூழ்நிலைகளுக்கு அருகில் இருப்பதை உள்ளடக்கியிருப்பதால், தீயணைப்பு ஒளிப்படக் கலைஞர்கள் அவசரகால சம்பவக் காட்சிகள், செயல்பாடுகள், சுகாதாரம் மற்றும் பாதுகாப்பு பற்றிய சிறப்புத் திறன்களையும் அறிவையும் கொண்டிருக்க வேண்டும். தீயணைப்பு ஒளிப்படக் கலைஞர்கள் பெரும்பாலும் தீயணைப்பு வீரர் பாதுகாப்பு உபகரணங்களை அணிய வேண்டும்.

## நெருப்பு ஒளிப்படத்தின் பயன்கள்
தீயணைப்பு ஒளிப்படக் கலைஞர்களின் பணி பல பயன்பாடுகளை உள்ளடக்கியது. இவற்றில் பின்வருவன அடங்கும்:
* தீ விபத்து விசாரணை
* பயிற்சி
* தீக்காப்பு விதித்தொகுப்பு
* தொழில் பாதுகாப்பு மற்றும் ஆரோக்கியம்
* சம்பவத்திற்குப் பிந்தைய பகுப்பாய்வு
* அவசரகால பணிகள் குறித்த பொதுமக்களின் பார்வையை மேம்படுத்துதல்.
* தீயணைப்பு வீரர்களின் சொந்தம் என்ற உணர்வை வலுப்படுத்துதல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
அடிப்படைக் கல்வி

சர்வதேசக் கல்வித் தர வகைப்பாட்டின் (ISCED) படி, **அடிப்படைக் கல்வி** என்பது (basic education)  தொடக்கக் கல்வி மற்றும் கீழ்நிலைக் கல்வி என இரண்டு நிலைகளைக் கொண்டுள்ளது. 

## உலகளாவிய அடிப்படைக் கல்வி
1997 ஆம் ஆண்டு ISCED ஆவணத்தில் அடிப்படைக் கல்வி பெரிதும் இடம்பெற்றிருந்தபோதிலும் அந்தச் சொல் சொற்களஞ்சியத்தில் சேர்க்கப்படவில்லை.  ஒவ்வொரு நாடும் இந்த வார்த்தையை வெவ்வேறு பொருள் கொண்டிருந்தன. 2011- ஆம் ஆண்டின் திருத்தத்திற்கு முன்னதாக, இதன் விளக்கத்தினை தெளிவுபடுத்த ஒரு விவாதக் கட்டுரை வெளியிடப்பட்டது. 

பெரும்பாலான நாடுகளில், ISCED 1 தேசிய அளவில் நியமிக்கப்பட்ட தொடக்கக் கல்வியினை ஒத்திருக்கிறது. மேலும், அடிப்படைக் கல்வி என்பதில் தொடக்கக் கல்வியும் இடைநிலைக் கல்வியும் அடங்கும்.ISCED 1 என்பது பள்ளிப்படிப்பின் முதல் ஆறு ஆண்டுகளாகக் கருதப்படுகிறது. 

வளரும் நாடுகளுக்கு உலகளாவிய அடிப்படைக் கல்வி ஒரு முன்னுரிமையாகக் கருதப்படுகிறது. யுனெஸ்கோ தலைமையிலான அனைவருக்கும் கல்வி இயக்கத்தின் மையமாகவும் இக் கல்வி அமைந்துள்ளது. இது புத்தாயிரம் ஆண்டு வளர்ச்சி இலக்குகளில்  2வது இலக்கான 2015 ஆம் ஆண்டுக்குள் உலகளாவிய தொடக்கக் கல்வியை அடைதல் எனக் குறிப்பிடப்பட்டுள்ளது. 

## அடிப்படைக் கல்வியில் பாலின சமத்துவம்
கல்வியில் பாலின சமத்துவம் என்பது பாரம்பரியக் கல்வியின் வெவ்வேறு நிலைகளில் பாலின சமத்துவத்துடன் குறுகிய அளவில் சமப்படுத்தப்பட்டுள்ளது. கல்வியில் சமத்துவமின்மை மற்றும் ஏற்றத்தாழ்வுக்கு பாலினம் முதன்மைக் காரணியாக இருந்து வருகிறது, இது பரவலாக இளம் பெண்கள் மற்றும் பெண்களுக்கு பாதகமாக உள்ளது. 2000- ஆம் ஆண்டு முதல் உலகம் முழுவதும் பாலின இடைவெளியைக் குறைப்பதில் குறிப்பிடத்தக்க முன்னேற்றம் ஏற்பட்டுள்ளது, அதிக எண்ணிக்கையிலான இளம் பெண்கள் மற்றும் பெண்கள் பல்வேறு நிலைகளில் முறையான கல்வியைப் பெறுகின்றனர். மத்திய ஐரோப்பா, கிழக்கு ஐரோப்பா, மத்திய ஆசியா, கிழக்கு ஆசியா மற்றும் பசிபிக், லத்தீன் அமெரிக்கா மற்றும் கரீபியன், வட அமெரிக்கா, மேற்கு ஐரோப்பாவில் ஆரம்பக் கல்வியில் பாலின சமத்துவ இலக்கு அடையப்பட்டுள்ளது. பெண்கள் அதிகாரமளிப்பதை உறுதி செய்ய, பாலின சமத்துவமின்மைக்கு எதிரான போராட்டத்தில் சிறுவர்களும் ஆண்களும் ஈடுபட வேண்டும். இது அடிப்படைக் கல்வி முதல் தொடங்க வேண்டும். 

## மேற்கோள்கள்


## வெளியிணைப்புகள்

* யுனிசெஃப்
* Teachers First
* UNESCO

பகுப்பு:இந்தியாவில் கல்வி
பகுப்பு:கல்வி நிலைகள்
பகுப்பு:தொடக்கக் கல்வி
கண்டிவ்லி கிழக்கு சட்டமன்றத் தொகுதி

**கண்டிவலி கிழக்கு சட்டமன்றத் தொகுதி** (Kandivali East Assembly constituency) என்பது மேற்கு இந்தியாவின் மகாராட்டிர மாநில சட்டப் பேரவையில்  உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடக்கு மும்பை மக்களவைத் தொகுதிக்கு உட்பட்ட சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
மயூரி

**மயூரி** (*Mayoori*)(1983–2005), எனப்படும் சாலினி தமிழ்ப் படங்களில் 1998 முதல் 2005 வரை மலையாளம், தமிழ், கன்னடத் திரைப்படங்களில் தோன்றிய ஓர் இந்திய நடிகை ஆவார். இவ*ர் சம்மர் இன் பெத்லகேம், ஆகாச கங்கா, பிரேம் பூஜாரி* மற்றும் *சர்வபௌமா* போன்ற படங்களில் முக்கிய வேடங்களில் நடித்துள்ளார்.

மயூரி 2005-ஆம் ஆண்டு தனது 22 வயதில் தற்கொலை செய்து கொண்டார்.

## திரைப்படவியல்

## தொலைக்காட்சி

* *இளையவள் காயத்திரி* (புகைப்படம் மட்டும்)
* கல்யாணியாக *கடமடத்து காத்தனார்*
* சந்தியாவாக *[[விஜய் தொலைக்காட்சி|சலனம்]]*
* மாலினியாக *ஸ்த்ரீ*

## மேற்கோள்கள்

## வெளி இணைப்புகள்

* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:1983 பிறப்புகள்
பகுப்பு:2005 இறப்புகள்
பகுப்பு:இந்தியத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பர்ணசாவரி

thumb|பர்ணசாவரி தேவி
**பர்ணசாவரி** (*[[ஆங்கிலம்]]:* *Parnashavar*;சசரோஅ:*Parṇaśabari*, திபெத்தியம் : *Lomagyuma*), **பரணசவரி** (பரணசபரி) என்றும் உச்சரிக்கப்படுகிறது. இவர் இந்து மதத்தில் நோய்களுக்கெதிரான பௌத்த தெய்வமாக ஏற்றுக்கொள்ளப்பட்ட ஒரு தெய்வமாகும். இத்தெய்வ வழிபாடு தொற்றுநோய்களின் பாதிப்பிற்கு எதிராகப் பயனுள்ள பாதுகாப்பை வழங்கும் என்று நம்பப்படுகிறது.

டாக்காவில் காணப்படும் பாலர் காலத்தின் சில உருவப்படங்களில் பர்ணசபரி ஒரு முக்கிய தெய்வமாகவும், இந்து தெய்வங்களான ஜவராசுரன் மற்றும் சீத்தலா தேவி ஆகியோரால் பாதுகாக்கப்பட்டதாகவும் சித்தரிக்கப்படுகிறார். இந்த இரண்டு துணை தெய்வங்களும் நோய் தொடர்பான இந்து தெய்வங்கள். இந்தியாவில், குர்கிஹார் புதையலில் கி.பி 10-12 ஆம் நூற்றாண்டைச் சேர்ந்த பர்ணசபரியின் ஏழு வெண்கலப் படங்கள் உள்ளன.

பௌத்த மதத்தில், பர்ணசபரி தாய் தேவி தாராவுக்கு உதவியாளராகச் சித்தரிக்கப்படுகிறார். சபரர்கள் இந்தப் பகுதியில் தீவிர ஆதிக்கத்தில் இருந்ததால், விந்தியா பகுதியுடன் இத்தெய்வத்தை இணைக்கும் முயற்சியே பர்ணசபரி என்ற சொல் என்று சிலர் கூறுகின்றனர்.

## மேற்கோள்கள்

பகுப்பு:பார்வதியின் வடிவங்கள்
பகுப்பு:இந்து பெண் தெய்வங்கள்
காவி மலை

**காவி மலை** (ஆங்கிலம்: *Mount Kawi;* இந்தோனேசியம்: *Gunung Kawi*) என்பது இந்தோனேசியா, ஜாவா தீவு, கிழக்கு ஜாவா, மலாங்கில் உள்ள சுழல் வடிவ எரிமலை ஆகும். இது புத்தாக் மலையை ஒட்டியுள்ள ஒரு பெரிய எரிமலை என அறியப்படுகிறது. அதன் வெடிப்புகள் பற்றிய வரலாற்றுப் பதிவுகள் எதுவும் இல்லை.

இந்த மலையில் காவி மலை யாத்திரைத் தளம் *([[:id:Pesarean Gunung Kawi|Pesarean Gunung Kawi]])* இருப்பதால், இந்த மலை மிகவும் பிரபலமாக அறியப்படுகிறது. ஒவ்வோர் ஆண்டும் சுமார் 126,000 பேர் காவி மலைக்கு வருகை தருகின்றனர்.

## பொது

காவி மலையைக் கிழக்குப் பகுதியில்; மலாங் நகரத்தின் திசையிலிருந்து பார்க்கும் போதும், மேற்குப் பகுதியில் கெசம்பென் நகரத்தில் இருந்து பார்க்கும்போதும், ​​இந்த மலை ஒரு தூங்கும் பெண்ணைப் போலத் தெரியும். ஒரு பெண் தன் தலையை தெற்கே மார்பு வரை நீட்டிய படியும், கால்கள் வடக்கு நோக்கித் தொங்கிக் கொண்டு இருப்பது போலவும் தெரிவதால், இந்த மலைக்கு **தூங்கும் தேவதை மலை** *(புத்திரி தீடோர் மலை - Gunung Putri Tidur)* எனும் பெயரும் உள்ளது.

### பூத்தாக் மலை

உண்மையில் புத்தாக் மலை என்பது காவி மலையின் மிக உயரமான சிகரம் ஆகும். புத்தாக் மலை கடல் மட்டத்திலிருந்து 2880 மீட்டர் உயரத்தில் உள்ளது. இருப்பினும் பலர் இதை புத்தாக் மலை என்று தவறாக அழைக்கிறார்கள். புத்தாக் சிகரம் என்பது காவி மலையின் ஒரு பகுதி ஆகும்.

இந்த மலை அதைச் சுற்றியுள்ள மலைகளின் மிக அழகான காட்சிகளைக் கொண்டுள்ளது. அதே போல் பத்து நகரத்திலிருந்து *(Batu city)* வடக்கே ஓர் அழகிய நகர்ப்புறக் காட்சியையும் கொண்டுள்ளது. மலையின் சிகரத்திற்குக் கீழே ஒரு நீரூற்று உள்ளது.

## காட்சியகம்

**காவி மலை காட்சிப் படங்கள்:**

Pemandangan Kota Batu dari Puncak Gunung Panderman.jpg
Sabana Kawi Camping ground..jpg
Sawah Ngantang Malang.jpg
Beautiful Wukir 2.jpg
COLLECTIE TROPENMUSEUM Uitzicht op het Kawische gebergte en op een tabaksonderneming TMnr 3728-418.jpg



## மேலும் காண்க

* மலைகளின் பட்டியல்
* மலைகளின் வகைகள்
* ஏழு கொடுமுடிகள்
* மலை உருவாக்கம்
* மலை வகைகளின் பட்டியல்

## மேற்கோள்கள்

## வெளி இணைப்புகள்
* Taking the Mystery out of History

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
மலாட் மேற்கு சட்டமன்றத் தொகுதி

**மலாட் மேற்கு சட்டமன்றத் தொகுதி** (Malad West Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும். இது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
நெலனைட்டு

**நெலனைட்டு** 

**நெலனைட்டு** (*Nelenite*) என்பது (Mn,Fe)16As3Si12O36(OH)17 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய மாங்கனீசு இரும்பு பைலோசிலிகேட்டு ஆர்சனேட்டு கனிமம் என்று இது வகைப்படுத்தப்படுகிறது. அமெரிக்காவின் நியூ செர்சியில் உள்ள பிராங்க்ளின் பர்னசு சுரங்கத்தில் நெலனைட்டு கனிமம் காணப்படுகிறது.  (Mn,Fe)16(Si12O30)(OH)14[As3+3O6(OH)3 என்ற மூலக்கூற்று வாய்ப்பாட்டாலும் அடையாளப்படுத்தப்படுகிறது. 

பன்னாட்டு கனிமவியல் சங்கம் நெலனைட்டு கனிமத்தை Nln என்ற குறியீட்டால் அடையாளப்படுத்துகிறது.
 
## கண்டுபிடிப்பும் தோற்றமும்
நெலனைட்டு முதன்முதலில் 1984 ஆம் ஆண்டு அமெரிக்காவின் நியூ செர்சியின் சசெக்சு மாகாணத்திலுள்ள பிராங்க்ளின் சுரங்க மாவட்டத்தில் அமைந்துள்ள திட்ரோட்டர் சுரங்கத்தில் கண்டுபிடிக்கப்பட்டது. சிமித்சோனியன் நிறுவனத்தைச் சேர்ந்த இயோசப்  ஏ. நெலனின் என்பவர் நினைவாக நெலனைட்டு எனப் பெயரிடப்பட்டது. வர்ச்சினியாவின்  மாண்ட்கோமெரி மாகாணத்திலும் ருமேனியாவின் சுசேவா மாவட்டத்திலும் காணப்படுவதாகக் கூறப்படுகிறது. நியூ செர்சிப் பகுதியில் உள்ள சுரங்கப் பகுதியில் இது ஆக்டினோலைட்டு, கால்சைட்டு, வில்லெமைட்டு, டைரோடைட்டு, ரோடோனைட்டு, அபடைட்டு, இலென்னிலெனாபைட்டு, சிடில்ப்னோமெலேன், மைக்ரோக்லைன் மற்றும் டால்க்கு ஆகிய கனிமங்களுடன் சேர்ந்து காணப்படுகிறது.
 
## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:பைல்லோ சிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
கோட்டைமலை, படவேடு

**கோட்டைமலை** அல்லது **இராசகம்பீர மலை** (*Padavedu Kottamalai*) என்பது தென்னிந்தியாவின், தமிழ்நாட்டின், திருவண்ணாமலை மாவட்டம் சவ்வாது மலைகளில் உள்ள ஒரு மலையாகும். 

## கோயில்
இந்த மலையில் வேணுகோபால சுவாமி கோயில் அமைந்துள்ளது. இது கடல் மட்டத்தில் இருந்து 2,160 அடி உயரத்தில் இக்கோயில் அமைந்துள்ளது. இக்கோயிலானது இராசகம்பீர சம்புவரையர் மன்னரால் 12 ஆம் நூற்றாண்டில் கட்டப்பட்டது. சேதமுற்றிருந்த இக்கோயில் சீரமைப்புப் பணிகள் 1986 இல் டி.வி.எஸ் நிறுவனத்தாரால் மேற்கோள்ளப்பட்டு 1993 இல் பணிகள் நிறைவுபெற்றன. இக்கோயில் சனிக்கிழமைகளில் மட்டும் காலை 9 மணிமுதல் மாலை 4 மணிவரை திறந்திருக்கும். கோயிலுக்கு வனப்பகுதியில் உள்ள மண் பாதை வழியே நடந்து செல்லவேண்டும். பின்னர் 350 படிகளில் ஏறி கோயிலுக்குச் செல்லவேண்டும். நடக்க முடியாத பக்தர்களின் வசதிக்காக இலவசமாக உழுவை (டிராக்டர்) போக்குவரத்து சனிக்கிழமைகளில் ஏற்பாடு செய்யப்பட்டுள்ளது. காலை 7 மணிக்கு சற்று முன்பு படவீட்டில் டி.வி.எஸ் அலுவலகம் முன்பு  பக்தர்களை ஏற்றிச் செல்ல உழுவை தயாராக இருக்கும்.  இந்த உழுவைகள் பயணிகள் பயணிக்க ஏற்றதாக வடிவமைக்கபட்டுள்ளது. 

## கோட்டை
மலையில் வேணுகோபால சுவாமி கோயில் அமைந்துள்ள பகுதியைச் சுற்றி கோட்டை இருந்துள்ளது. கோட்டை மிகவும் சிதைந்த நிலையில் தற்போது உள்ளது. இக்கோட்டையானது இயற்கை அரண் மிக்கதாகவும், யாரும் எளிதில் நெருங்க முடியாக இடத்திலும் அமைந்துள்ளது. கோட்டை அமைந்துள்ள முகடுப் பகுதியை ஒரு பெரும் பள்ளத்தாக்கு மலையிலிருந்து பிரிக்கிறது. கோட்டைக்குச் செல்ல தற்காலிகலிக மரப்பாலம் அமைக்கப்பட்டிருக்கும். எதிரிகள் கோட்டையைக் கைப்பற்ற வரும்போது மரப்பாலம் தகர்க்கப்படும். அதன் பின்னர் யாரும் கோட்டையை நெருங்க முடியாது. தற்காலத்தில் கோட்டையில் உள்ள கோயிலை அடைய இரும்பாலான பாலம் அமைக்கப்பட்டுள்ளது. 

## படத்தொகுப்பு

File:கோட்டைமலை வேணுகோபால சுவாமி கோயில் விமானம்.jpg|வேணுகோபால சுவாமி கோயில் விமானம் 
File:கோட்டைமலை வேணுகோபால சுவாமி கோயில் தாயார் சந்நிதி முன்தோற்றம்.jpg|கோட்டைமலை வேணுகோபால சுவாமி கோயில் தாயார் சந்நிதி முன்தோற்றம்
File:படவேடு கோட்டைமலைக்கு உழுவையில் பயணம்.jpg|படவேடு கோட்டைமலைக்கு உழுவையில் பயணம் பின்பக்கத் தோற்றம்
File:கோட்டைமலை, படவேடு.jpg|கோட்டைமலையில் கோட்டையின் ஒரு கட்டடம்
File:கோட்டைமலை வேணுகோபால சுவாமி கோயில் திருப்பணிக் கல்வெட்டு.jpg|கோட்டைமலை வேணுகோபால சுவாமி கோயில் திருப்பணிக் கல்வெட்டு


## மேற்கோள்கள்

பகுப்பு:திருவண்ணாமலை மாவட்ட மலைகள்
பகுப்பு:தமிழகக் கோட்டைகள்
பவித்ரா ஜனனி

**பவித்ரா ஜனனி** (Pavithra Janani) என்பவர் ஓர் இந்திய நடிகை ஆவார். இவர் ஜனவரி 30, 1995 அன்று இந்தியாவின் சென்னையில் பிறந்தார். இவர் முக்கியமாகத் தமிழ் தொலைக்காட்சியில் பணிபுரிகிறார். விஜய் தொலைக்காட்சியின் *[[ஈரமான ரோஜாவே (தொலைக்காட்சித் தொடர்)|ஈரமான ரோஜாவே]]* என்ற தொடரில் மலர் விழி வெற்றிவேல் என்ற பாத்திரத்திற்காக பவித்ரா மிகவும் பிரபலமானவர். 2024-ஆம் ஆண்டில், இவர் *[[பிக் பாஸ் (தமிழ்) பருவம் 8|பிக் பாஸ் 8]]* என்ற மெய்மைக்காட்சி நிகழ்ச்சியில் பங்கேற்றார். இங்கு இவர் 3வது இடத்தினைப் பிடித்தார்.

*[[சரவணன் மீனாட்சி]]*, ஆபிசு, *[[ராஜா ராணி (தொலைக்காட்சித் தொடர்)|ராஜா ராணி]]*, *மகாபாரதம்*, *[[பகல் நிலவு (தொலைக்காட்சி நாடகத் தொடர்)|பகல் நிலவு]]* போன்ற தொலைக்காட்சி நிகழ்ச்சிகளில் நடித்ததற்காகவும் பவித்ரா அறியப்படுகிறார் .

## நடிப்பு
பவித்ரா தனது நடிப்பு வாழ்க்கையை 2013-ஆம் ஆண்டு சன் தொலைக்காட்சியின் புராண நாடகத் தொடரான *மகாபாரதம்* மூலம் தொடங்கினார். இதில் இவர் ராணி காந்தாரி வேடத்தில் நடித்தார். பின்னர் இவர் விஜய் தொலைக்காட்சியின் பணியிட நகைச்சுவை தொலைக்காட்சித் தொடரான *ஆபிசு* மற்றும் குடும்ப நாடகமான *[[சரவணன் மீனாட்சி]]* ஆகியவற்றில் துணை வேடங்களில் நடித்தார். இதில் ஜனனி மற்றும் துளசி என இரட்டை வேடங்களில் நடித்தார்.

2018ஆம் ஆண்டில், விஜய் தொலைக்காட்சியின் *[[ஈரமான ரோஜாவே (தொலைக்காட்சித் தொடர்)|ஈரமான ரோஜாவே]]* திரைப்படத்தில் திரவியம் ராஜகுமாரனுக்கு இணையாக மலர்விழி வெற்றிவேல் எனும் பாத்திரத்தில் நடித்தார். 2021 முதல் 2023 வரை, இவர் விஜய் தொலைக்காட்சியின் *[[தென்றல் வந்து என்னைத் தொடும் (தொலைக்காட்சித் தொடர்)|தென்றல் வந்து என்னைத் தொடும்]]* படத்தில் வினோத் பாபுவுக்கு ஜோடியாக அபிநயா எனும் வேடத்தில் நடித்தார். இதில் இவரது நடிப்பு பரவலான பாராட்டப்பட்டது.

2024-ஆம் ஆண்டில், பவித்ரா *[[பிக் பாஸ் (தமிழ்) பருவம் 8|பிக் பாஸ் 8]]* என்ற மெய்மைக்காட்சி நிகழ்ச்சியில் பங்கேற்றார். இதில் இவர் மூன்றாவது இடத்தைப் பிடித்தார்.

## தொலைக்காட்சி

## மேலும் காண்க
* இந்திய தொலைக்காட்சி நடிகைகளின் பட்டியல்

## மேற்கோள்கள்

## வெளி இணைப்புகள்
* இன்ஸ்டாகிராமில் பவித்ரா ஜனனி
* 

பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:பிக் பாஸ் தமிழ் போட்டியாளர்கள்
பகுப்பு:வாழும் மக்கள்
பூர்வோட்டர் மைதிலி

**பூர்வோட்டர் மைதிலி** (*Purvottar maithili*) என்பது மிதிலா பகுதியைச் சேர்ந்த இனக்குழுவான மைதிலி மக்களைக் குறிக்கிறது. ஆனால் இவர்கள் இந்தியாவின் வடகிழக்குப் பகுதியில் குடியேறி பல நூற்றாண்டுகளாக அங்கேயே உள்ளனர். காலப்போக்கில் இவர்கள் உள்ளூர் மொழி, கலாச்சாரப் பாரம்பரியத்திற்கு நிறையப் பங்களித்துள்ளனர். இவர்கள் மைதிலி மொழி பேசுகிறார்கள்; ஆனால் இந்தி மற்றும் வங்காள மொழிகளிலும் சரளமாகப் புலமைப் பெற்றுள்ளனர். இவர்கள் வங்காளிகளுடன் மிகவும் ஒத்த கலாச்சார உறவுகளைப் பகிர்ந்து கொள்கிறார்கள்.

## பின்னணி
அகோம் மன்னர்களின் காலத்திலிருந்தே பல்வேறு மதக் கடமைகளைச் செய்வதற்காக இவர்கள் இந்தப் பகுதிக்குக் குடிபெயர்ந்தனர். பின்னர் மைதிலிகளின் பெருமளவிலான குடியேற்றம் ஆங்கிலேயர்களின் காலத்தில் இருந்தது. இவர்களைத் தேயிலைத் தோட்டங்களில் கூலி வேலைக்காக ஆங்கிலேயர்கள் அழைத்துச் சென்றனர்.

## மேற்கோள்கள்

பகுப்பு:அசாமிய நபர்கள்
பகுப்பு:அசாமியப் பண்பாடு
நிசாமி பந்து

**நிசாமி பந்து** (Nizami Bandhu) என்பது உசுதாத் சந்த் நிசாமி, ஷதாப் ஃபரிடி மற்றும் சோஹ்ராப் ஃபரிடி நிசாமி ஆகியோரைக் கொண்ட ஓர் இந்திய இசைக் குழுவாகும்.

நிஜாமுதீன் அவுலியாவின் நினைவாகக் கவிஞர் அமீர் குஸ்ரோ எழுதிய கவ்வாலியை இவர்கள் இசையாக நிகழ்த்துகிறார்கள்.

## திரைப்படவியல்
2011-ஆம் ஆண்டு *ராக்ஸ்டார்* திரைப்படத்திற்கு இசையமைத்த, இசையமைப்பாளர் ஏ.ஆர். ரகுமான் இயக்கிய குன் ஃபயா குன் பாடலில் இடம்பெற்ற பிறகு இந்த இசைக்குழு புகழ் பெற்றது. இந்த இசைக்குழு ஹஸ்ரத் நிஜாமுதீன் தர்காவில் நிகழ்ச்சி நடத்திய பஜ்ரங்கி பைஜான் திரைப்படத்தில் பாடப்பட்டு இடம்பெற்றது.

## வரலாறு
குழு உறுப்பினர்களின் குடும்பங்கள் பல நூற்றாண்டுகளாக இந்திய ஆலயங்களில் பாடி வருகின்றனர். பத்தொன்பதாம் நூற்றாண்டில் இக்குடும்பத்தினர் தங்கள் இசை நிகழ்ச்சிகளைத் திருமணங்கள், தனியார் மெக்பில்சு, திரைப்படங்கள் போன்ற நிகழ்வுகளுக்கு விரிவுபடுத்தினர்.

2011-ஆம் ஆண்டில், தற்போதைய குழு *ராக்ஸ்டார்* திரைப்படத்தில் *குன் ஃபயாகுன்* என்ற பாடலில் தோன்றி, நடிகர் ரன்பீர் கபூருடன் நிஜாமுதீன் தர்காவில் நிகழ்ச்சி நடத்தியது. 2015-ஆம் ஆண்டில் , கபீர் கான் இயக்கிய *பஜ்ரங்கி பைஜான்* திரைப்படத்தில் இவர்கள் தோன்றினர். மேலும் கவிஞர் அமீர் குஸ்ரோ எழுதிய ஆஜ் ரங் கைப் பாடலைப் பாடினர்.

## இந்த மரபில் கடந்த கால கவ்வால்கள்
1. **ஆசாக் கான்** 1865 முதல் 1946 வரை

2. **முஷ்டாக் கான் நிசாமி** 1887 முதல் 1965 வரை

3. **மக்மூத் நிஜாமி** 1909 முதல் 1992 வரை

4. **குலாம் பரித் நிசாமி** 1965 முதல் 2003 வரை

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்
பகுப்பு:இந்திய நாட்டுப்புறப் பாடகர்கள்
பகுப்பு:இந்தித் திரைப்படத்துறை
கவிதா சௌத்ரி

**கவிதா சௌத்ரி** (*Kavita Chaudhary*:1956/1957 - 15 பிப்ரவரி 2024) ஓர் இந்தியத் தொலைக்காட்சி நடிகையும், இயக்குநரும், தயாரிப்பாளரும், எழுத்தாளரும் ஆவார். தூர்தர்ஷன் தொடரான *உதான்*  இல் இந்தியக் காவல் பணி அதிகாரி ‘கல்யாணி சிங்’ என்ற கதாபாத்திரத்தை யதார்த்தமாக சித்தரித்து நடித்ததால் இவர் நன்கு அறியப்பட்டவர். இவர் இந்தியக் காவல் பணியில் கிரண் பேடிக்கு அடுத்து இரண்டாவது பெண் அதிகாரியாக இருந்த காவல்துறை அதிகாரி காஞ்சன் சவுத்ரி பட்டாச்சார்யா வின் தங்கை ஆவார்.

கவிதா சௌத்ரி *யுவர் ஹானர்*  *ஐபிஎஸ் டைரீஸ்*. என இரண்டு தொலைக்காட்சி நிகழ்ச்சிகளையும் நடத்தினார் -

1980 களின் பிற்பகுதியில், ஹிந்துஸ்தான் யூனிலீவர் லிமிடெட் நிறுவனத்தின் தயாரிப்பான *சர்ஃப்* விளம்பரத்தில் இல்லத்தரசி இலலிதாவின் கதாபாத்திரத்தில்  நடித்ததனால் அதன் பிரபலமான முகமாக விளங்கினார்.

கவிதா சௌத்ரி 2024 பிப்ரவரி 15, அன்று தனது 67-ஆவது வயதில் அமிர்தசரசில் உள்ள ஒரு மருத்துவமனையில் மாரடைப்பால் இறந்தார்.

## மேற்கோள்கள்

## வெளி இணைப்புகள்
* Udaan (Doordarshan) title song on YouTube
* Udaan first episode on YouTube
* Lallita ji in Surf ad on YouTube
* Kavita anchors an episode of IPS Diaries
* 

பகுப்பு:1950கள் பிறப்புகள்
பகுப்பு:2024 இறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் தொலைக்காட்சி நடிகைகள்
அமெசைட்டு

**அமெசைட்டு** (*Amesite*) என்பது Mg2Al2SiO5(OH)4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் அமெசைட்டு கனிமத்தை Ame என்ற குறியீட்டால் அடையாளப்படுத்துகிறது.

அமெசைட்டு முச்சரிவச்சு படிக அமைப்பில் படிகமாகிறது. இது செங்கோணங்களில் இல்லாமல், சமமற்ற நீளமுள்ள மூன்று அச்சுகளைக் கொண்டுள்ளது. அமெசைட்டு முதன்முதலில் 1876 ஆம் ஆண்டு மாசசூசெட்சின் ஆம்ப்டன் மாகாணத்திலுள்ள்  செசுட்டர் சுரங்கத்தில் கண்டுபிடிக்கப்பட்டு விவரிக்கப்பட்டது. சுரங்க உரிமையாளர் இயேம்சு அமெசின் நினைவாக கனிமத்திற்கு அமெசைட்டு எனப் பெயரிடப்பட்டது. அதிக அலுமினியம் மற்றும் மக்னீசியம் உள்ளடக்கம் கொண்ட பாறைகளைப் பாதிக்கும் குறைந்த தர உருமாற்ற சூழலில் அமெசைட்டு கனிமம் தோன்றுகிறது. பல்வேறு இடங்களில் வெசுவைனைட்டு, குளோரைட்டு மேக்னடைட்டு, உரூட்டைல், டயாசுபோர், குரோசுலர், கால்சைட்டு, டையோப்சைடு மற்றும் கிளினோசோயிசைட்டு ஆகிய கனிமங்களுடன் தொடர்பு கொண்டதாக சேர்ந்து காணப்படுகிறது.

அமெசைட்டு என்பது ஓர் அசாதாரண சிலிக்கேட்டு கனிமமாகும், இது உலகளவில் பல்வேறு இடங்களிலிருந்து கிடைப்பதாகப் பதிவாகியுள்ளது.   இயற்கையாகத் தோன்றும்  6ஆர் பல்வடிவ வகை மூன்று எண்முகி 1:1 அடுக்கு சிலிக்கேட்டாக அமெசைட்டு கனிமம் கருதப்படுகிறது. 

## மேற்கோள்கள்

பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:முச்சரிவச்சுக் கனிமங்கள்
பெய்த் கிப்யேகன்

**பெய்த் செப்னெஜெடிக் கிப்யேகன்**  (*Faith Chepngetich Kipyegon*) (பிறப்பு: 10 ஜனவரி 1994) கென்யாவைச் சேர்ந்த நடுத்தர மற்றும் நீண்ட தூர ஓட்டப்பந்தய வீரர் ஆவார். கிப்யேகன் 1,500 மீட்டர் மற்றும் மைல் ஓட்டத்திலும், 5,000 மீட்டர் ஓட்டத்திலும் உலக சாதனை படைத்தவர் ஆவார். கிப்யேகன்  1500 மீட்டர் ஓட்டப்பந்தயத்தில் மூன்று முறை ஒலிம்பிக் சாம்பியனான ஒரே வீரர் ஆவார், 2016 ரியோ டி ஜெனிரோ ஒலிம்பிக், 2020 டோக்கியோ ஒலிம்பிக் மற்றும் 2024 பாரிஸ் ஒலிம்பிக் ஆகிய போட்டிகளில் தலா ஒரு தங்கப் பதக்கத்தை வென்றுள்ளார். 2017, 2022 மற்றும் 2023 உலக தடகள வாகையாளர் போட்டியில் 1,500 மீட்டரிலும், 2023 உலக தடகள வாகையாளர் போட்டியில் 5,000 மீட்டரிலும் தங்கப் பதக்கம் வென்றார். 2024 பாரிஸ் ஒலிம்பிக் ஆகிய போட்டிகளில் 1500 மீட்டர் பெண்கள் பந்தயத்தில் தொடர்ச்சியாக மூன்று தங்கப் பதக்கங்களை வென்ற முதல் தடகள வீரர் என்ற பெருமையை கிபிகோன் பெற்றார். அங்கு இவர் ஒரு புதிய ஒலிம்பிக் சாதனையையும் படைத்தார். முன்னதாக 2024 பாரிஸ் ஒலிம்பிக்கில் கிபிகோன் பெண்கள் 5000 மீட்டர் ஓட்டப்பந்தயத்தில் வெள்ளிப் பதக்கம் வென்றார். பின்னர் இது சர்ச்சையானது.

கிப்யேகனுக்கு "ஸ்மைலிங் டெஸ்ட்ராயர் " என்று செல்லப்பெயர் உண்டு 

இளையோருக்கான 2011 மற்றும் 2013 உலக குறுக்கு நாடு வாகையாளர் போட்டியிலும், 2011 உலக இளையோர் வாகையாளார் போட்டி மற்றும் 2012 உலக இளையோர் வாகையாளார் போட்டிகளில் 1500 மீட்டரிலும் தங்கப் பதக்கங்களை வென்றார். வாலெரி ஆடம்ஸ், உசைன் போல்ட், வெரோனிகா காம்ப்பெல்-பிரவுன், ஆர்மண்ட் துப்லாண்டிஸ், ஜாக் பிரீடாக், யெலேனா ஐசின்பாயேவா, கிரானி ஜேம்ஸ், ஜானா பிட்மேன், டேனி சாமுவேல்ஸ் மற்றும் டேவிட் ஸ்டோர்லஸ் ஆகியோருடன் இணைந்து இளையோர், இளைஞர் மற்றும் மூத்தோர் தடகள போட்டிகளில் உலக வாகையாளர் போட்டியில் பட்டங்களை வென்ற பதினொரு விளையாட்டு வீரர்களில் கிப்யேகனும் ஒருவர்.

2017 ஆம் ஆண்டில் *நியூ ஆப்பிரிக்கன்* இதழால் மிகவும் செல்வாக்கு மிக்க 100 சிறந்த ஆப்பிரிக்கர்களில் ஒருவராக கிபிகோன் பட்டியலிடப்பட்டார். நவம்பர் 21,2024 அன்று, எல்டோரெட் பல்கலைக்கழகம், அதன் 13 வது பட்டமளிப்பு விழாவில், உலக மற்றும் ஒலிம்பிக் வாகையாளரான கிப்யேகன் செய்த சாதனைகளை அங்கீகரிப்பதற்காகவும், இவரது "பணிவு மற்றும் கருணை" க்காகவும் அதன் முதல் கௌரவ கல்வி முனைவர் பட்டத்தை வழங்கியது.

## சொந்த வாழ்க்கை
கென்ய பிளவு பள்ளத்தாக்கில் உள்ள நாகுரு கவுண்டியில் உள்ள கெரிங்கெட் அருகிலுள்ள ஒரு கிராமத்தில் ஒரு பண்ணையில் வளர்ந்து வரும் ஒன்பது குழந்தைகளில் எட்டாவது குழந்தையாக பெய்த் கிப்யேகன் இருந்தார். இவர் கலன்ஜின் பழங்குடியினத்தைச் சேர்ந்தவர். இவரது அக்காவும் முன்னாள் பயிற்சிக் கூட்டாளியுமான பீட்ரைஸ் முதாய் 10 கிமீ மற்றும் அரை மராத்தான் வீரர் ஆவார். இவரின் தந்தை சாமுவேல் கிப்யேகன் கோச் தனது இளமை பருவத்தில் 400 மீட்டர் மற்றும் 800 மீட்டர் ஓட்டப்பந்தய வீரராக இருந்தார். அதே நேரத்தில் இவரின் தாயார் லினா கோச்சும் தடகளத்தில் தொடர்பு கொண்டிருந்தார். 14 வயதில் பள்ளியில் தடகளம் அறிமுகப்படுத்தப்படும் வரை பெய்த் ஒரு கால்பந்து வீரராக இருந்தார். இவர் கெரிங்கெட்டில் உள்ள வின்னர்ஸ் பெண்கள் உயர்நிலைப் பள்ளியில்  உடற்கல்வியைப் பயின்றார்.

கிப்யேகன்  2012 ஒலிம்பிக் 800 மீட்டர் வெண்கலப் பதக்கம் வென்ற நடுத்தர தூர ஓட்டப்பந்தய வீரர் திமோதி கிடும் என்பவரை மணந்தார். இவர்களுக்கு ஜூன் 2018 இல் பிறந்த அலின் என்ற மகள் பிறந்தார்.

## மேற்கோள்கள்

## வெளி இணைப்புகள்

பகுப்பு:1994 பிறப்புகள்
பகுப்பு:வாழும் மக்கள்
எரிமலை வெடிப்புத் தன்மை குறியீடு

**எரிமலை வெடிப்புத் தன்மை குறியீடு** (*எவெகு*) (ஆங்கிலம்: *Volcanic Explosivity Index*) (**VEI**) என்பது எரிமலை வெடிப்புகளின் அளவை அளவிடப் பயன்படுத்தப்படும் ஓர் அளவுகோலாகும். இது 1982-ஆம் ஆண்டில் ஐக்கிய அமெரிக்க நில அளவாய்வுத் துறையின் கிறிசுதோபர் நியூகால் *(Christopher G. Newhall)* மற்றும் இசுடீபன் செல்ப் *(Stephen Self)* எனும் ஐக்கிய அமெரிக்க புவியலாளர்கள் இருவரால் உருவாக்கப்பட்டது.

வெடிப்புத் தன்மையின் மதிப்பைத் தீர்மானிக்க, வெடிப்பின் அளவு, வெடிப்பின் மேக உயரம் மற்றும் முறையான நோக்கீடுகள் போன்ற அளவு முறைகள் பயன்படுத்தப் படுகின்றன. மிகப்பெரிய வெடிப்புகளுக்கு அளவு 8 என்றும்; வெடிக்காத வெடிப்புகளுக்கு அளவு 0 என்றும் மதிப்பீடு வழங்கப்படுகிறது.

## பொது

எரிமலை வெடிப்புத் தன்மையின் குறியீடுகள் 0 முதல் 8 வரை உள்ளன. ஆகவே ஒரு வெடிப்புடன் தொடர்புடைய எரிமலை வெடிப்புத் தன்மைக் குறியீட்டை அளவிட சில வரைமுறைகளும் உள்ளன. ஓர் எரிமலை வெடிப்பில் இருந்து எவ்வளவு எரிமலைப் பொருட்கள் வெளியேற்றப்படுகின்றன; எந்த உயரத்திற்கு வெளியேற்றப்படுகின்றன; மற்றும் வெடிப்பு எவ்வளவு காலம் நீடிக்கின்றன என்பதைப் பொறுத்து ஓர் எரிமலையின் வெடிப்புத் தன்மைக் குறியீடு உறுதி செய்யப்படுகிறது.

கடந்த 132 மில்லியன் ஆண்டுகளில் சுமார் 40 எவெகு-8 அளவிலான வெடிப்புகள் அடையாளம் காணப்பட்டுள்ளன. அவற்றில் 30 வெடிப்புகள் கடந்த 36 மில்லியன் ஆண்டுகளில் நிகழ்ந்தன. சில புள்ளிவிவரங்களின் அடிப்படையில், குறைந்தது 60 எவெகு 8 வெடிப்புகள் அடையாளம் காணப்பட்டுள்ளன. 27,000 ஆண்டுகளுக்கு முன்பு நியூசிலாந்து தாவுப்போ ஏரியில் *([[:en:Lake Taupō|Lake Taupō]])* நிகழ்ந்த வெடிப்பு தான் மிக அண்மைய எவெகு 8 வெடிப்பு என அறியப்படுகிறது.

## மேலும் காண்க

* சுழல் வடிவ எரிமலை
* இராட்சத எரிமலைகள்
* எரி கற்குழம்பு
* எரிமலை வளையம்
* கிரக்கத்தோவா
* தோபா எரிமலை வெடிப்பு
* இறப்பு எண்ணிக்கை அடிப்படையில் இயற்கை பேரழிவுகளின் பட்டியல்

## மேற்கோள்கள்

## வெளி இணைப்புகள்
* VEI glossary entry from a United States Geological Survey  website
* How to measure the size of a volcanic eruption, from *The Guardian*
* The size and frequency of the largest explosive eruptions on Earth, a 2004 article from the *Bulletin of Volcanology*
* List of Large Holocene Eruptions (VEI > 4) from the Smithsonian Global Volcanism Program 

பகுப்பு:எரிமலைகள்
பகுப்பு:செயல்நிலை எரிமலைகள்
ஜேமி லீவர்

**சேமி லீவர்** (ஆங்கிலம்:Jamie Lever) என்பவர் ஒரு இந்திய நடிகை மற்றும் நகைச்சுவை நடிகையாவார். இவர் இந்தித் திரைப்படங்கள் மற்றும் தொலைக்காட்சி நிகழ்ச்சிகளில் பணியாற்றுகின்றார். மேலும்  இவர் இந்தியத் திரைப்பட நடிகர் மற்றும் இந்தித் திரையுலகில் மிகவும் பிரபலமான நகைச்சுவை நடிகர் மற்றும் மேடைநகைச்சுவை நடிகரான ஜானி லீவர் அவர்களின் மகளாவார்.

## வாழ்க்கைச் சுருக்கம்
சேமி லீவர் என்பவர் நகைச்சுவை நடிகரான ஜானி லீவர் மற்றும் சுசாதா சனுமாலா ஆகியோரின் மகளாவார். இவருக்கு ஜெசி என்ற தம்பி உள்ளார். சேமி லீவர் இலண்டனில் அமைந்துள்ள வெசுட்மின்சுடர் பல்கலைக்கழகத்தில் சந்தைப்படுத்தல் தொடர்புகளில் முதுகலை பட்டம் பெற்றுள்ளார்.  சேமிலீவர் தனது தொழில் வாழ்க்கையை 2012 ஆம் ஆண்டு ஆகத்து மாதத்தில் இலண்டனைத் தலைமையாகக் கொண்ட சந்தை ஆராய்ச்சி நிறுவனமான விஷன்கெயினில் ஒரு சந்தைப்படுத்தல் அதிகாரியாகத் தன் வாழ்க்கையைத் தொடங்கினார். பின்னர் 2012 ஆம் ஆண்டு முதல், மும்பையில் தி காமெடி இசுடோரில் ஒரு மேடைச் சிரிப்புரை நிகழ்ச்சிகள் நடத்தியுள்ளார். 2013 ஆம் ஆண்டில் சோனி எண்டர்டெய்ன்மெண்ட் டெலிவிசனில் ஒளிபரப்பான காமெடி சர்கஸ் கிய் மகாபலி என்னும் நிகழ்ச்சியில் தோன்றினார். மேலும் சேமிலீவர் பல்வேறு நிகழ்ச்சிகளை தொகுத்தும் வழங்கியுள்ளார்.

## திரைப்படப் பட்டியல்கள்
### திரைப்படங்கள்

### வலைத் தொடர்கள்

### பாடல் தொலைக்காட்சி

## மேற்கோள்கள்

## வெளியிணைப்புகள்
* 

பகுப்பு:தெலுங்கு மக்கள்
பகுப்பு:இந்தியத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:1987 பிறப்புகள்
பகுப்பு:வாழும் மக்கள்